Omnibus presentes litteras inspecturis, Johannes, filius domini regis Francie, comes Nivernensis, salutem. Noverit universitas vestra quod cum venerabilis pater ac dominus noster Girardus, episcopus Eduensis, venisset apud Verziliacum, causa peregrinationis, ac ibi nos invenisset, idem episcopus a nobis recepit homagium suum ibidem mera liberalitate sua de gratia speciali, cum nos ad ipsum in terra sua, in aliquo domiciliorum suorum, nec ipse ad nos propter hoc accedere teneamur, et quia nolumus quod istud eidem vel ejus successoribus posset prejudicium generare, istas presentes litteras eidem episcopo dedimus sigilli nostri munimine roboratas. Actum apud Verzeliacum, die lune post octabas Pasche.